Bertrand Russell

Bertrand Arthur William Russell, den 3. jarl Russell (født 18. maj 1872, død 2. februar 1970), var en walisisk matematiker, filosof og logiker. Han modtog i 1950 Nobelprisen i litteratur.

Videnskab 
Russell, Frege og Wittgenstein regnes som ophavsmændene til analytisk filosofi. I Principia Mathematica, som han skrev sammen med Alfred North Whitehead, forsøgte han at lægge logikken som grundlag for matematikken. Essayet On Denoting er blevet kaldt et filosofiens paradigme. Begge værker har haft stor indflydelse på logik, matematik, lingvistik og analytisk filosofi.

Han var ophavsmand til Russells paradoks i mængdelæren om mængden af mængder, der ikke er elementer i sig selv. Russell var en hovedinitiativtager til Russell-Einstein-manifestet, som blev offentliggjort ved en pressekonference d. 9. juli 1955.

Pacifisme og livssyn 
Russell-familien har i lang tid været aktiv i britisk politik. Russells farfar, lord John Russell, var to gange statsminister og præsenterede The Reform Bill i 1832, lovkomplekset, der åbnede for en bredere stemmeret i England. John Russells bror Francis, den 2. jarl Russell, var Labours leder i Overhuset og statssekretær i Ramsay MacDonalds regering. Bertrand Russells søn Conrad, den 5. jarl Russell, var liberaldemokraternes talsmand i bl.a. indenrigspolitik. John Stuart Mill var en ven af familien og mentor for Bertrand Russell, som selv stillede op til valg til Underhuset, men ikke blev valgt. Russell var desuden en markant antikrigs-aktivist, tilhænger af frihandel, anti-imperialist og modstander af atomvåben. Hans pacifistiske pamfletter mod værnepligt under første verdenskrig kostede ham først en bøde; så et stipendium i Cambridge; så hans pas, og til sidst seks måneders fængsel. Alligevel støttede Russell væbnet kamp mod nazismen under anden verdenskrig. "...tre lidenskaber – længslen efter kærlighed, tørsten efter kundskab og en uudholdelig medfølelse med en lidende menneskehed – har som hæftige vinde blæst mig frem og tilbage på en ustadig kurs over dybe oceaner af rædsel, på grænsen til fortvivlelse," sagde han selv om sin nagende frygt for dybden i sine følelser og for at gå fra forstanden. Imidlertid magtede han at bruge sin voksende skepsis og forlod sin tro til bedste for samfundet. Sådan blev Russell en af 1900-tallets mest indflydelsesrige intellektuelle.

I november 1916 kun få måneder efter slaget ved Somme, udgav han Principles of Social Reconstruction, hvori han leder efter en psykologisk forklaring på den massive aggression bag første verdenskrig. Han skelner mellem destruktive impulser, som gør ejendom og erobring til en besættelse, og skabende impulser inden for uddannelse, kunst og familie, som bør være en rettesnor for politisk og økonomisk reform. Hans socialfilosofi er baseret på disse grundprincipper og hans politiske teori på de kræfter i menneskesindet, som frembringer næstekærlighed og dæmper aggression. Her kritiserer han også den rådende engelske liberalisme, som Russell mente, byggede på konkurrence og individualisme.

I 1920 fulgte han en Labour-delegation til Sovjetunionen og mødte Lenin i Kreml. Bagefter skrev han The Practice and Theory of Bolshevism, en nærmest profetisk analyse af det, der kom til at ske i Sovjetunionen under Stalin og Gulag, ensretningen af kunst og videnskab, og Den store terror: «Landet slog mig som et gigantisk fængsel, hvor fangevogterne var ... snæversynede magtdyrkere.» Han forudså regimets vending mod autoritær nationalisme, militarisme, bureaukratisering og partifunktionærernes sejr over revolutionens idealister. Han mærkede sig, at Lenin blæste på demokratisk socialisme og tværtimod mente, at socialisme ikke kan indføres på anden måde end ved voldelig revolution. Russell gennemskuede Lenins brutalitet og blev nu ugleset både i højre og venstre; men da hans bog skulle genudgives i 1947, behøvede han ikke at ændre det mindste i den. Han var rejst til Sovjetunionen med åbent sind og i håb om at finde et samfund, der banede vej for en bedre fremtid for menneskeheden. I stedet blev han chokeret over styrets nyttetænkning og dets "ligegyldighed overfor kærlighed, skønhedslængsel og impulsivitetens liv.» Sovjetstaten fremstod som en nation af bønder, der blev tyranniseret af en lille gruppe byfolk. Kapitalisme og kommunisme ytrede det samme ønske om industrialisering for enhver pris. Bolsjevikkernes mål var at gøre den russiske bonde til en industriarbejder og lig en yankee så hurtigt som muligt, mente Russell. I Rusland traf han Maksim Gorkij, som bad ham om at fortælle verden om det russiske folks lidelser. Fridtjof Nansen hørte hans appel, som inspirerede ham og Herbert Hoover til at starte Nansenhjælpen.

Efterkrigstid 
Han var gift fire gange og skrev mere end 70 bøger. I 1950'erne kom han ofte på Trafalgar Square iført sit sorte jakkesæt med urkæde, mens han holdt taler mod atomoprustning. I 1958 var han en af medstifterne i Kampagnen mod Atomvåben og blev for anden gang sat i fængsel i 1961 for civil ulydighed. Pga. høj alder fik han de to måneder ændret til syv dage. I 1967 stod han i spidsen for Russell-tribunalet, som kritiserede USAs aktiviteter i Indokina. Han var også religionskritiker.

Flystyrtet 
I oktober 1948 overlevede han "Bukken Bruse-ulykken" i Trondheimsfjorden, da han skulle til Trondheim og holde et foredrag i Studentersamfundet. 19 omkom, men alle i rygesalonen overlevede, hvor Russell sad med sin pibe. Da han var kommet trygt frem til Trondheim og blev spurgt om sin reaktion, svarede han kun: "Vandet var meget koldt." I sin selvbiografi kommenterede han: "En ven af mig i Oslo skulle finde en plads til mig på flyet. Jeg fortalte ham, at han var nødt til at finde et sæde, hvor jeg kunne ryge, og for sjov sagde jeg: "Hvis jeg ikke må ryge, dør jeg." Det viste sig, helt uventet, at holde stik."

Den 74-årige Russel krøb ud af flyet gennem et vindue, der var sparket op, og svømmede hundrede meter hen til en redningsbåd. Til Adresseavisen udtalte han dagen efter: "Jeg sad helt bagest i rygekabinen, og selv om jeg mærkede et ryk, da vi kom ned, var jeg ikke klar over, hvad der foregik, før vi krængede over, og vandet fossede ind over gulvet." Russell tog det roligt og behøvede kun en stor cognac og kaffe for at være restitueret. Samfundets støtter, som var mødt op i havnen for at modtage filosoffen, forstod, hvor vigtig hans pibe var for ham, og Russell beskriver i sin biografi, hvordan de "ovenikøbet tørrede mine tændstikker, én efter én". Han advarede i sit foredrag mod atomkrig og Stalins besættelsesstyrker. Han tog tilbage til Oslo med tog.

Kilder og henvisninger

Litteratur 
 Bernt Hagtvet: Ideologienes århundre, forlaget Dreyer, (Oslo 2010), 
 Russel, Bertrand (2000): Vestens filosofi. Rosinante, oversat af Elsa Gress.

Udvalgt bibliografi 
En udvalgt bibliografi over Russells bøger på engelsk, sorteret efter årstal for første offentliggørelse:
 1896: German Social Democracy. London: Longmans, Green.
 1897: An Essay on the Foundations of Geometry. Cambridge: Cambridge University Press.
 1900: A Critical Exposition of the Philosophy of Leibniz. Cambridge: Cambridge University Press.
 1903: The Principles of Mathematics, Cambridge University Press.
 1905: On Denoting, Mind, vol. 14. . Basil Blackwell.
 1910: Philosophical Essays. London: Longmans, Green.
 1910–1913: Principia Mathematica (medforfatter Alfred North Whitehead). 3 vols. Cambridge: Cambridge University Press.
 1912: The Problems of Philosophy. London: Williams and Norgate.
 1914: Our Knowledge of the External World as a Field for Scientific Method in Philosophy. Chicago and London: Open Court Publishing.
 1916: Principles of Social Reconstruction. London, George Allen and Unwin.
 1916: Why Men Fight. New York: The Century Co.
 1916: Justice in War-time. Chicago: Open Court.
 1917: Political Ideals. New York: The Century Co.
 1918: [http://en.wikisource.org/wiki/Mysticism_and_Logic_and_Other_Essays Mysticism and Logic and Other Essays]. London: George Allen & Unwin.
 1918: Proposed Roads to Freedom: Socialism, Anarchism, and Syndicalism. London: George Allen & Unwin.
 1919: Introduction to Mathematical Philosophy. London: George Allen & Unwin. ( for Routledge paperback) (Copy at Archive.org).
 1920: The Practice and Theory of Bolshevism. London: George Allen & Unwin.
 1921: The Analysis of Mind. London: George Allen & Unwin.
 1922: The Problem of China. London: George Allen & Unwin.
 1923: The Prospects of Industrial Civilization, in collaboration with Dora Russell. London: George Allen & Unwin.
 1923: The ABC of Atoms, London: Kegan Paul. Trench, Trubner.
 1924: Icarus; or, The Future of Science. London: Kegan Paul, Trench, Trubner.
 1925: The ABC of Relativity. London: Kegan Paul, Trench, Trubner.
 1925: What I Believe. London: Kegan Paul, Trench, Trubner.
 1926: On Education, Especially in Early Childhood. London: George Allen & Unwin.
 1927: The Analysis of Matter. London: Kegan Paul, Trench, Trubner.
 1927: An Outline of Philosophy. London: George Allen & Unwin.
 1927: Why I Am Not a Christian. London: Watts.
 1927: Selected Papers of Bertrand Russell. New York: Modern Library.
 1928: Sceptical Essays. London: George Allen & Unwin.
 1929: Marriage and Morals. London: George Allen & Unwin.
 1930: The Conquest of Happiness. London: George Allen & Unwin.
 1931: The Scientific Outlook . London: George Allen & Unwin.
 1932: Education and the Social Order, London: George Allen & Unwin.
 1934: Freedom and Organization, 1814–1914. London: George Allen & Unwin.
 1935: In Praise of Idleness . London: George Allen & Unwin.
 1935: Religion and Science. London: Thornton Butterworth.
 1936: Which Way to Peace?. London: Jonathan Cape.
 1937: The Amberley Papers: The Letters and Diaries of Lord and Lady Amberley, with Patricia Russell, 2 vols., London: Leonard & Virginia Woolf at the Hogarth Press.
 1938: Power: A New Social Analysis. London: George Allen & Unwin.
 1940: An Inquiry into Meaning and Truth. New York: W. W. Norton & Company.
 1945: A History of Western Philosophy and Its Connection with Political and Social Circumstances from the Earliest Times to the Present Day. New York: Simon and Schuster.
 1948: Human Knowledge: Its Scope and Limits. London: George Allen & Unwin.
 1949: Authority and the Individual. London: George Allen & Unwin.
 1950: Unpopular Essays. London: George Allen & Unwin.
 1951: New Hopes for a Changing World. London: George Allen & Unwin.
 1952: The Impact of Science on Society. London: George Allen & Unwin.
 1953: Satan in the Suburbs and Other Stories. London: George Allen & Unwin.
 1954: Human Society in Ethics and Politics. London: George Allen & Unwin.
 1954: Nightmares of Eminent Persons and Other Stories. London: George Allen & Unwin.
 1956: Portraits from Memory and Other Essays. London: George Allen & Unwin.
 1956: Logic and Knowledge: Essays 1901–1950, edited by Robert C. Marsh. London: George Allen & Unwin.
 1957: Why I Am Not A Christian and Other Essays on Religion and Related Subjects, edited by Paul Edwards. London: George Allen & Unwin.
 1958: Understanding History and Other Essays. New York: Philosophical Library.
 1959: Common Sense and Nuclear Warfare. London: George Allen & Unwin.
 1959: My Philosophical Development. London: George Allen & Unwin.
 1959: Wisdom of the West, edited by Paul Foulkes. London: Macdonald.
 1960: Bertrand Russell Speaks His Mind, Cleveland and New York: World Publishing Company.
 1961: The Basic Writings of Bertrand Russell, edited by R.E. Egner and L.E. Denonn. London: George Allen & Unwin.
 1961: Fact and Fiction. London: George Allen & Unwin.
 1961: Has Man a Future?, London: George Allen & Unwin.
 1963: Essays in Skepticism. New York: Philosophical Library.
 1963: Unarmed Victory. London: George Allen & Unwin.
 1965: Legitimacy Versus Industrialism, 1814-1848. London: George Allen & Unwin (first published as Parts I and II of Freedom and Organization, 1814–1914, 1934).
 1965: On the Philosophy of Science, edited by Charles A. Fritz, Jr. Indianapolis: The Bobbs-Merrill Company.
 1966: The A B C of relativity. London: George Allen & Unwin.
 1967: Russell's Peace Appeals, edited by Tsutomu Makino and Kazuteru Hitaka. Japan: Eichosha's New Current Books.
 1967: War Crimes in Vietnam. London: George Allen & Unwin.
 1951–1969: The Autobiography of Bertrand Russell, 3 vols.. London: George Allen & Unwin. Vol 2 1956
 1969: Dear Bertrand Russell... A Selection of his Correspondence with the General Public 1950–1968, edited by Barry Feinberg and Ronald Kasrils. London: George Allen and Unwin.

Eksterne links 

 Værker af Bertrand Russell på Project Gutenberg
 Værker af Bertrand Russell på Open Library i Internet Archive
 "A Free Man's Worship" (1903)
 "The Elements of Ethics"  (1910)
 War and Non-Resistance (1915)
 The War and Non-Resistance — A Rejoinder to Professor Perry (1915)
 The Ethics of War (1915)
 Justice in Wartime (1917)
 Why Men Fight: A Method of Abolishing the International Duel (1917)
 "The Conquest of Happiness"(1930)
 "Has Religion Made Useful Contributions to Civilization?" 1930
 Legitimacy Versus Industrialism 1814–1848 (1935)
 "Am I an Atheist or an Agnostic?" (1947)
 "Ideas that Have Harmed Mankind" (1950)
 "What Desires Are Politically Important?" Bertrand Russells Nobelpris takketale (1950)
 An Outline of Philosophy (1951)
 Is There a God? (1952)
 
 The Scientific Outlook (1954)
 "16 Questions on the Assassination" (af præsident Kennedy)  (1964)

Audio 
 Værker af Bertrand Russell i lydformat fra LibriVox
 Lydklip af tale af Bertrand Russell
 Russells BBC broadcast om "Man's Peril" (1954) og "Russell–Einstein Manifesto" pressekonferencen (1955) 
 "What Desires Are Politically Important?" Bertrand Russells Nobelpris takketale (1950)

Andet 
 Bertrand Russell - Face to Face Interview (BBC, 1959) 28:51 min 
 Værker af eller om Bertrand Russell  på biblioteker (WorldCat katalog)
 Pembroke Lodge — barndomshjem og museum
 The Bertrand Russell Society Quarterly 
 The Bertrand Russell Peace Foundation
 
 Bertrand Russell i Japan
 
 Fotografier fra National Portrait Gallery (London)
 Bertrand Russell på Stanford Encyclopedia of Philosophy
 The Bertrand Russell Archives på McMaster University (Ontario, Canada)
 Resource liste
 The First Reith Lecture givet af Russell (Audio)
 Nobelprisen
 Bertrand Russell på 100 Welsh Heroes 
 Key Participants: Bertrand Russell — Linus Pauling and the International Peace Movement: A Documentary History
 Bertrand Russell Society Bulletin (2011–nu) (Kris Notaro og David Blitz)

Filosoffer fra Storbritannien
Matematikere fra Storbritannien
Personer fra England
Nobelprismodtagere i litteratur
Ateister
Modtagere af Sonningprisen
Briter i 1800-tallet
Briter i 1900-tallet
Alumni fra University of Cambridge